Document ID: 31982D0144

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 5ης Φεβρουαρίου 1982
περί διαπιστώσεως ότι η εισαγωγή της συσκευής με την ονομασία «Matec-pulse modulator and receiver, model 6600· R.F. plug-in, model 765 V, model 760 VRF, model 770· automatic attenuation recorder, model 2470 A· decade dividers and dual delay generator, model 122 B· high resolution frequency source, model 110», δύναται να πραγματοποιηθεί ατελώς ως προς τους δασμούς του Κοινού Δασμολογίου
(82/144/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η κυβέρνηση του Ηνωμένου Βασιλείου με επιστολή της στις 21 Ιουλίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Matec-pulse modulator and receiver, model 6600· R.F. plug-in, model 765 V, model 760 VRF, model 770· automatic attenuation recorder, model 2470 A· decade dividers and dual delay generator, model 122 B· high resolution frequency source, model 110», που προορίζεται να χρησιμοποιηθεί στην έρευνα επί του φαινομένου σήραγγος (Effet de tunnel), στα στερεά, χαμηλές θερμοκρασίες, και ειδικότερα για τη μέτρηση της εξασθένησης των υπερήχων και της ταχύτητας του ήχου στην κλίμακα των συχνοτήτων μεταξύ 10 και 700 MhZ, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 12 Ιανουαρίου 1982, στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·
ότι από την εξέταση αυτή συνάγεται ότι η εν λόγω συσκευή είναι ένα σύστημα υπερηχητικής εκπομπής·
ότι τα αντικειμενικά τεχνικά χαρακτηριστικά της, όπως η μεγάλη της ευαισθησία στη μέτρηση της εξασθένησης καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·
ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή της συσκευής με την ονομασία «Matec-pulse modulator and receiver, model 6600· R.F. plug-in, model 765 V, model 760 VRF, model 770· automatic attenuation recorder, model 2470 A· decade dividers and dual delay generator, model 122 B · high resolution frequency source, model 110», που αποτελεί το αντικείμενο της αιτήσεως της 21ης Ιουλίου 1981 της κυβερνήσεως του Ηνωμένου Βασιλείου δύναται να πραγματοποιηθεί ατελώς, ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 5 Φεβρουαρίου 1982.

Labels: 3
16
1